2. ΒΑΣΙΛΙΚΟΝ ΔΙΑΤΑΓΜΑ της 2/9 Δεκ. 1954 Περί μειώσεως των υπέρ του Ι.Κ.Α. καταβαλλομένων εργοδοτικών εισφορών δια την κατασκευήν των εις την αλλοδαπήν εξαγομένων εφοδίων υπερποντίων παραγγελιών του Κοινού Αμυντικού Προγράμματος. Εν όψει του άρθρ. 5 του Νόμ. 2861/1954 περί μέτρων ενισχύσεως της εξαγωγής βιομηχανικών και άλλων εγχωρίων προϊόντων. Άρθρον μόνον.-1.Εις περίπτωσιν εξαγωγής εφοδίων υπερποντίων παραγγελιών του Κοινού Αμυντικού Προγράμματος, η υπέρ του Ι.Κ.Α., καταβαλλομένη εργοδοτική εισφορά επί μισθών και ημερομισθίων αναλογούντων εις την κατασκευήν των εξαγομένων ανωτέρω εφοδίων μειούται καθοριζομένη ίση προς το ποσόν της υπό των μισθωτών καταβαλλομένης τοιούτης. 2.Η υπέρ του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλομένη εργοδοτική εισφορά μειούται, καθοριζομένη εις 1% επί των μισθών και ημερομισθίων, 3.Τα τυχόν επί πλέον των δια του παρόντος οριζομένων εργοδοτικών εισφορών καταβαλλόμενα υπέρ των ανωτέρω οργανισμών ποσό, επιστρέφονται εις τον εξαγωγέα συμφώνως προς τους όρους και τας διατυπώσεις τους καθοριζομένους εν τη παρ. 3 του άρθρ. 5 του Νόμ. 2861/1951. 